שיחה:רצח חנית קיקוס

message: האמנם הערך מספיק חשוב כדי להופיע בויקידפיה?
מה גם שהערך לא כל כך עוסק בקיקוס ויותר בחקירת הרצח ובמשפט.
replies: text: זהו ערך חשוב, מפני שמדובר בפרשת רצח שהסעירה את המדינה, וגם היוותה תקדים משפטי. ייתכן שהשם "פרשת חנית קיקוס" מדויק יותר, אבל אין צורך להיות קטנוני. דוד שי 03:00, 3 אוק' 2004 (UTC)

message: דומני מפרסומים קודמים שאל עביד תואר גם כסובל מפיגור קל או מיכולת שכלית מוגבלת? האם אני שוגה, ואם לא - האם אין מקום לאזכר זאת בערך (בגלל ההשלכות האפשריות על הוצאת ההודאה ממנו)? Harel - שיחה 07:38, 11 אפריל 2006 (UTC)
replies: text: ועוד הערה - יש דמיון רב בין הצגת הדברים בערך לבין הטקסט של הבקשה לדיון חוזר (ראו הקישורים החיצוניים שהוספתי) - ברמה שהייתה מחשידה בפגיעה בזכויות יוצרים במקרה אחר. מכיוון שמדובר בפסיקת דין של בית משפט, דומני שאין שום בעייה בהתבססות הקרובה על הצגת הדברים שם (להיפך, הדבר אף מחזק את אמינות הטקסט). Harel - שיחה 07:49, 11 אפריל 2006 (UTC)
thread_title:  פיגורו של אל עביד? 

message: הפיסקה "-10 באפריל 2006 דרש אל עביד משפט חוזר בטענה שהרוצח האמיתי עדיין חופשי. הדרישה הוסברה במספר נימוקים, ביניהם ראיות שהמשטרה התעלמה מהן לאחר הרצח, כגון דרך הגעתה הבלתי-ידועה של קיקוס לטרמפיאדה באופקים: אביה העיד שחיכתה בצומת גילת, ונסיבות הגעתה לטרמפיאדה אינן ידועות. משפחתה של קיקוס תומכת בדרישה מתוך רצון להגיע לחקר האמת. במרוצת השנים אף פקפקו בני המשפחה בהיותו של אל עביד הרוצח האמיתי" הינה בעייתית מכמה סיבות - 
* אל עביד טרם דרש. דרישת משפט חוזר מתבצעת באמצעות הגשת בקשה רשמית לבית המשפט העליון. בקשה כזו טרם הוגשה.
* כאשר תוגש הדרישה, ניתן יהיה לדעת מה נימוקיה. עד אז אנו מסתמכים על העיתונות, מה שיכול להיות מאוד בעייתי. כרגע יש קמפיין מאסיבי של מעריב, והתמונה המתקבלת היא די חד צדדית. יש להמתין עד לשוך הסערה, לראות מה המסמכים הרשמיים המוגשים לבית המשפט ולראות לפיהם מהם הנימוקים.
* האם אנו יכולים לקבוע בוודאות כי המשטרה התעלמה מראיות מסויימות? שוב - המקור היחיד הוא התחקיר העיתונאי. לדעתי יש להסתמך רק על מסמכים, ראיות ונימוקים המובאים בפני בית משפט. זאת מדוע? לא שיש ספק באמינותו של התחקיר, או ביסודיותו, אבל בה במידה צריך לתת קרדיט למשטרה, ולהבין כי לכל מטבע שני צדדים. בית המשפט הוא המקום היחיד בו מובאות ראיות בפני פורום אובייקטיבי הקובע עובדות. כל עוד לא נקבע בבית משפט שהמשטרה התעלמה מראייה, אין מקום לכתוב זאת כאן.
התחקיר העיתונאי מעלה שאלות רבות. ייתכן שאלו שאלות שאין עליהן תשובה של ממש, ובמקרה זה תוגש בקשה למשפט חוזר, ויערך משפט, וייתכן שבסופו אף יזוכה אל עובייד. בה במידה ייתכן ובימים הקרובים תענינה כל השאלות שמעלה התחקיר, ויסתבר כי המשטרה לא התעלמה מראיות, וכי עוביד הורשע בדין. כל עוד הטענות עולות בכלי התקשורת, ולא בפני פורום מוסמך, אל לנו לקבוע כאן מסמרות. וכאן המקום לתת שאפו גדול למעריב ורפופורט על תחקיר מוצלח ועבודה עיתונאית למופת. אך הדברים עודם בשלב מוקדם ביותר. אלמוג 09:00, 11 אפריל 2006 (UTC)
replies: text: לפי מעריב של היום לא רק שאל עביד לא דרש עדיין דבר, אלא עד אתמול לא היה מודע אפילו לעניין. Apollo 11 09:12, 11 אפריל 2006 (UTC)

text: ייתכן ואתה צודק, אלמוג, אך הדברים לא מסתמכים על מה שנכתב במעריב אלא על מה שאמר אביה של חנית קיקוס. אין לי בעיה שהפסקה תוחלף באחרת, שתתאר בצורה זהירה יותר את האירועים. Scarlight 11:55, 11 אפריל 2006 (UTC)
thread_title: המשפט החוזר

message: מציע לכולם לקרוא את שני פסקי הדין המקושרים מהערך, כדי ללמוד על הפרשה יותר מהפרסומים ב"עתון" מעריב. Harel - שיחה 09:22, 11 אפריל 2006 (UTC)
thread_title:  המלצה 

message: האם גם הוריה של חנית קראו לה חֵנית? אני חושב שזו הקפדה מיותרת. אולי הם קראו לה חַנית? Harel - שיחה 20:55, 21 אפריל 2006 (IDT)
replies: text: ::: נראה לי שכן. לפני זמן ממש לא רב הייתה כתבה במעריב, בה הודגש חֵנית. כנראה הרוב הגו "חנית" (כמו כלי הנשק) ובני משפחתה רצו לתקן את הטעות הרווחת. HansCastorp 23:14, 21 אפריל 2006 (IDT)
thread_title:  חֵנית 

message: כתוב כי פסק הדין חשוב כי 'בתקדים זה קבע בית המשפט מהו "דבר מה נוסף"', אבל לא ברור לי מן הערך מה היה באמת אותו דבר מה שהסתמכו עליו, במקרה זה.
thread_title:  מהערך קשה להבין משהו 

message: בערך כתוב 16, בקישור לפס"ד טוען השופט שהייתה בת 17. אז או שהערך שגוי או שהשופט שגה. 01:46, 16 בינואר 2013 (IST)
replies: text: בעצם הוא כותב "כבת 17".
thread_title:  בת 16 או 17 במותה? 

message: חנית קיקוס נסעה ביום היעלמה למסיבת יום הולדת של חברה החייל, מזה 17 ימים לפי עדותו, אורן. לא של חברתה 109.186.46.146 00:27, 2 במאי 2013 (IDT)
thread_title:  תיקון  טעות 

message: חסר מידע - האם סולימאן אל-עובייד שוחרר ? עדיין במאסר ?  גם בגוגל לא קל למצוא את התשובה ! ScienceIsGolden - שיחה 10:29, 4 בדצמבר 2018 (IST)
thread_title:  משוב מ-4 בדצמבר 2018 

message: , תוכל לומר לי האם הכנסת תמונתה של חנית קיקוס ז"ל בערך הזה נופלת בתחום השימוש ההוגן? ביקורת - שיחה 21:05, 26 בספטמבר 2021 (IDT)
replies: text: ביקורת. כן, ודאי. כל עוד אין תמונה חופשית שלה. Geagea - שיחה 21:30, 26 בספטמבר 2021 (IDT)
replies: text: :תודה ,  ביקורת - שיחה 21:45, 26 בספטמבר 2021 (IDT)
thread_title:  שימוש הוגן